Spoštovani starši,

Medobčinsko društvo prijateljev mladine Celje, nam je poslalo ponudbo za letovanje otrok med poletnimi počitnicami. V tem sporočilu vam pošiljam njihov dopis s prilogami. Vse zainteresirane vabim, da dokumentacijo prinesete v šolo, od koder jo bomo posredovali MDPM Celjem, saj imamo omejeno število mest.

V šoli zbiramo prijavnice do **31. 5. 2024.**

Lep pozdrav! Šolska svetovalna služba

*Medobčinsko Društvo*

*Prijateljev Mladine*

*Celje*

*Kidričeva 3 – 3000 Celje*

*Tel : 03 4909180, 041 710810, Fax : 034909180*

*e-mail -* *mdpmcelje1@gmail.com*

[*www.mdpm-celje.si*](http://www.mdpm-celje.si)

**OTROŠKI IN ŠOLSKI DISPANZER CELJE**

**ZDRAVSTVENE POSTAJE VOJNIK, ŠTORE, DOBRNA**

**ZGORNJE SAVINJSKI ZDRAVSTVENI DOM MOZIRJE, LUČE, LJUBNO, NAZARJE,GORNJI GRAD**

**CENTRI ZA SOCIALNO DELO**

**OSNOVNE ŠOLE**

**SVETOVALNI DELAVCI**

**STARŠI LETOVALCEV**

**ZDRAVSTVENO LETOVANJE OTROK V SAVUDRIJI in**

**LETOVANJE IZ SREDSTEV »POMEŽIK SONCU« IN FIHO**

1. Tudi letos bomo organizirali **ZDRAVSTVENO LETOVANJE** za otroke iz občin Celje, Dobrna, Vojnik, Štore in savinjskih občinah Mozirje, Ljubno, Luče, Rečica ob Savinji, Gornji Grad in Solčava v mesecih juliju in avgustu v Savudriji.

Letuje lahko 4**0 otrok iz Celja** in **66 otrok iz gornje savinjskih občin**. Za omenjene savinjske občine smo tudi edini organizatorji zdravstvenih letovanj.

Za desetdnevno letovanje bo prispevek spet enak kot prejšnja leta – doplačilo staršev **166,70 evrov s prevozom, bivanjem, varstvom otrok, delavnicami,…**.

**Starši lahko plačajo na 3 obroke – od maja do julija.** Letovanje mora biti plačano do odhoda .

Doplačila za zdravstveno letovanje bomo za socialno ogrožene otroke kombinirali s sredstvi iz akcije Pomežik soncu in Fiho in s sredstvi donatorjev in sponzorjev.

Zdravstveno letovanje je namenjeno pogosto bolnim otrokom, astmatikom, otrokom z atopijskim dermatitisom, skoliozo in psoriazo in drugimi boleznimi. Izbor kandidatov opravijo osebni zdravniki otrok in šolarjev. **Po pravilih ZZZS naj bi otroku potrdili zdravstveno letovanje, če je v preteklem letu vsaj 2 x obiskal zdravnika ali bil hospitaliziran. Tudi letos so lahko vključeni otroci od 6. do 19. leta starosti.**

1. **LETOVANJE IZ SREDSTEV POMEŽIK SONCU IN FIHO** pa lahko koristijo otroci iz občin :

Celje, Dobrna, Štore, Vojnik

Laško

Šmarje pri Jelšah, Bistrica ob Sotli, Kozje, Podčetrtek, Rogaška Slatina, Rogatec

Mozirje, Gornji Grad, Ljubno, Luče, Nazarje, Rečica ob Savinji, Solčava

Žalec – **samo Fiho.**

**Za uveljavljanje tega letovanja je potrebno priložiti odločbo o socialni pomoči in otroških dodatkih.**

**Za družine, ki so bile poplavljene, se dogovarjamo za brezplačno letovanje.**

Število mest bo znano v začetku junija. **Doplačilo…66,00 evrov**.

1. **LETOVANJA BODO POTEKALA V SAVUDRIJI :**

**14. JULIJ – 24. JULIJ – HOSTEL ZRLO**

LETOVANJE »POMEŽIK SONCU« in LETOVANJE FIHO

ZDRAVSTVENO LETOVANJE CELJE

**24. JULIJ – 3. AVGUST- KAMP VELI JOŽE**

GORNJI GRAD, LJUBNO, LUČE, DELNO CELJE

LETOVANJE NADARJENIH UČENCEV

**3.AVGUST - 13. AVGUST - KAMP VELI JOŽE**

ZDRAVSTVENO LETOVANJE

ZDRAVSTVENO LETOVANJE MOZIRJE, NAZARJE, DELNO CELJE, REČICA OB SAVINJI,

1. **POSTOPEK PRIJAVE :**

Dopis in zdravstvene liste bomo poslali PO ELEKTRONSKI POŠTI :

* Neposredno staršem otrok, ki so se lani in prejšnja leta udeležili letovanja.
* Osnovnim šolam in svetovalnim delavcem
* Šolskim dispanzerjem,

**a/ Iz savinjskih občin se otroci prijavijo pri svetovalni službi osnovnih šol –** zaradi števila, ki je omejeno. Predvsem morajo stopiti v stik s svetovalnimi delavci tisti starši, ki bodo imeli problem z doplačilom zdravstvenega letovanja, da jim skupno uredimo doplačilo z donatorji.

**b/Starši iz Celja, Vojnika, Štor in Dobrne** se bodo lahko prijavili **neposredno na MDPM Celje**, seveda po **opravljenem pregledu** pri otrokovemu zdravniku, kjer jim bodo potrdili **zdravstveni list**, ki je pogoj za uveljavljanje zdravstvenega letovanja. S tem listom se lahko prijavijo na MDPM Celje tako, da nam skopiran **zdravstveni list in kopijo prve strani zdravstvene kartice** /zaradi poročil na ZZZS/ pošljejo po elektronski pošti, nato še po redni pošti. (naredite si kopijo!!!). **Prijava je sprejeta, ko se plača prvi obrok.**

c/ Zdravstvene liste bodo imeli tudi **šolski in otroški dispanzerji**.

**Starši morajo izpolniti VSE ZAHTEVANE PODATKE, tudi številko zdravstvene izkaznice, zdravnik pa potrditi in žigosati zdravstveni list.**

**Z zdravstvenimi domovi smo za brezplačne preglede otrok dogovorjeni.**

Letovanje bo zajemalo polne penzione z malicami, prevoze, vzgojiteljski kader, zdravstveni kader, zavarovanje otrok, materiale za delavnice, organizacijo letovanj.

Vse aktivnosti, tečaji in tabori so za zdravstvena letovanja **BREZPLAČNI -** plavalni tečaji /za neplavalce, polplavalce in izpopolnjevalni/, zabavne tekmovanja , kvizi, Pokaži, kaj znaš/ , športne dejavnosti /različne športne igre in tekmovanja/, večerne aktivnosti /plesi, karaoke, modne revije, izvolitev miss in mistra, pevski večeri…/, izobraževalne dejavnosti /ustvarjalne delavnice, šahovski in gledališki tabor, likovna kolonija/ .

**ŠTEVILO MEST JE OMEJENO, ZATO SE PRIJAVITE ČIMPREJ, DA JIH NE BO ZMANJKALO. PRIJAVO UPOŠTEVAMO KOT POPOLNO, KO JE PLAČAN VSAJ *1. OBROK ZA LETOVANJE !!***

Hvala za sodelovanje in prijazen pozdrav !

Predsednica :

Dragica Poznič

Priloge :

* Dopis,
* Prijavnica za zdravstveno letovanje ali za Pomežik ali Fiho
* Informativna prijava za otroke iz poplavljenih družin